open-index/open-wikipedia-markdown huggingface dataset:
Joseba Sarrionandia

**Joseba Sarrionandia** al è un dai autôrs bascs plui impuartants dal dì di vuê, e un dai scritôrs contemporanis in basc plui cognossûts.

Nassût a Iurreta (Biscaie) tal 1958, si è laureât in filologjie basche e al à po insegnât in diviersis universitâts baschis, in plui di colaborâ cun variis rivistis di stamp culturâl, leterari o linguistic. Tal 1980 al è stât arestât cu la acuse di jessi un membri di ETA e al è stât condanât a 28 agns di preson. Tal 1985 al è scjampât de preson di Martutene e di in chê volte al vîf in clandestinitât. La sô fughe e je stade cussì straordenarie di deventâ il sogjet di une cjançon dai Kortatu – *Sarri Sarri* – deventade aromai part dal repertori musicâl nazionalitari basc (che si pues sintî a cjantâ tai moments di gjonde). Ancje in clandestinitât, Sarrionandia al va dilunc a scrivi poesiis, contis curtis e lungjis, e la cualitât dal so lavôr e je ricognossude a nivel internazionâl e e je stade premiade plui voltis.

## Oparis
* *Izuen gordelekuetan barrena*, 1981.
* *Narrazioak*, 1983. (*Narazions*, uniche opare publicade par talian cul titul *Lo scrittore e la sua ombra*)
* *Intxaur azal baten barruan. Eguberri amarauna*, 1983.
* *Alkohola poemak*, 1984.
* *Ni ez naiz hemengoa*, 1985. (*Jo no soi di ca*)
* *Atabala eta euria*, 1986. (*Il tambûr e la ploie*)
* *Marinel zaharrak*, 1987. (*I vieris marinârs*)
* *Marginalia*, 1988.
* *Ez gara geure baitakoak*, 1989. (*No so di noaltris stes*)
* *Izeba Mariasunen ipuinak*, 1989.
* *Ainhoari gutunak*, 1990.
* *Ifar aldeko orduak*, 1990. (*Lis oris dal nord*)
* *Gartzelako poemak*, 1992. (*Poemis de preson*)
* *Han izanik hona naiz*, 1992. (*Stât là, soi culì*)
* *Hnuy illa nyha majah yahoo*, 1995.
* *Miopeak, bizikletak eta beste langabetu batzuk*, 1995.
* *Hitzen ondoeza*, 1997. (*Il malstâ des peraulis*)
* *Hau da nire ondasun guzia*, 1999.
* *Zitroi ur komikiak: Joseba Sarrionandia komikitan*, 2000.
* *Lagun izoztua*, 2001. Prémio Nacional da Crítica.
* *XX. mendeko poesia kaierak: Joseba Sarrionandia*, 2002.
* *Kolosala izango da*, 2003.
* *Akordatzen*, 2004.
* *Harrapatutako txorien hegalak*, 2005.
* *Munduko zazpi herrialdetako ipuinak*, 2008.
* *Gau ilunekoak*, 2008.
* *Idazlea zeu zara, irakurtzen duzulako*, 2010.
* *Moroak gara behelaino artean?*, 2010.
* *Narrazio guztiak (1979-1990)*, 2011.
* *Durangoko Azoka 1965-2015*, 2015.
* *Lapur banden etika ala politika*, 2015.
* *Hilda dago poesia? ¿La poesía está muerta?*, 2016.
Fantarie

La **Fantarie** e je la arme dal esercit componude di soldâts a pîts, e e je la component fondamentâl di ducj i esercits.
Lenghe

:*se tu cirivis l'orghin de bocje viôt [[lenghe (anatomie)|lenghe]]*
Une **lenghe** o ancje **idiome** al è un sisteme di comunicazion verbâl propi di une comunitât umane. Ancje se dispès si doprin come sinonims, lenghe no je la stesse robe di lengaç; cun chest ultin tiermin si riferìn ae capacitât umane gjenerâl.

La lenghe e à il fin di rapresentâ il mont doprant lis peraulis e la lôr combinazion in frasis. Lis regulis di combinazion, la formazion di gnovis peraulis e il lôr significât a son l'ogjet di studi de lenghistiche. Lis lenghis naturâls, a diference di chês artificiâls o dai lengaç formâi, a presentin spes ambiguitâts, parcè che a rifletin il mût di viodi il mont di un grup di fevelants.

No je une definizion acetade universalmentri par decidi ce che e je un lenghe e ce che no je (e je une variant o dialet). Par chest la tassonomie des lenghis e je tantis voltis un motîf di conflits e polemichis. Par esempli lis relazions tra danês e il norvegjês, tra galizian e il portughês; a voltis i conflits a àn dome motivazions politichis, no lenghistic, par esempli tal câs dal valenzian e dal catalan, dulà che sul sfont a son cuestions di identificazion de lenghe e di sentiment nazionâl.

A son in totâl plui di 6000 lenghis difarentis tal mont, ma si calcole che scuasit la metât a sparirà intal XXI secul, par mancjance di trasmission tra lis gjenerazions e pe pression politiche di altris lenghis plui fuartis. Tal mont a son diviersis grandis fameis di lenghis come la indoeuropee, la camitiche, la semitiche, la dravidiche, la boscimane, la bantu e v.i. A son des lenghis che no si rive a capì ben di dulà che son derivadis par esempli il basc, il tasmanian o il corean.

## Grandis Fameis lenghistichis
La classificazion gjeografiche e jê dome indicative, e nol è dite che fra fameis de stesse zone a sedin des parintâts. Diviersis di chestis fameis, par esempli chês merecanis, a son insiemits di altris fameis.

### [[Afriche]] e [[Asie]] sudocidentâl

* Lenghis semitis-camitichis
* Lenghis niger-congo
* Lenghis nilo-saharianis
* Lenghis Khoisan

### [[Europe]] e [[Asie]] dal nord

* Lenghis indoeuropeanis
* Lenghis caucasichis
* Lenghis altaichis
* Lenghis uralichis
* Lenghis dravidichis

### [[Asie]] orientâl e sudorientâl e [[Pacific]]

* Lenghis sino-tibetanis
* Lenghis austroasiatichis
* Lenghis polinesianis
* Lenghis aborigenis australianis
* Lenghis indo-pacifichis
* Lenghis Hmong-Mien
* Lenghis gjaponesis
* Lenghis Tai-Kadai

### [[Americhis]]

* Lenghis Na-Dené
* Lenghis Tupì-Guaranì 
* Lenghis eschimo-aleutinis 
* Lenghis Uto-Aztechis 
* Lenghis Amerindis

## Cjale ancje
* Lengaç
* Lenghistiche
The Beatles

**The Beatles** a forin un grup musicâl di Liverpool, Ingletiere, formât di John Lennon, Paul McCartney, George Harrison e Ringo Starr. 
A son stâts un dai grups plui popolârs dal secul XX; plui di 40 dai lôr singui, albums e EP a rivarin al numar un de classifichis britanichis. Secont la EMI, che e à i dirits dal grup, lis venditis totâls a superin il miliart. La lôr musiche e il lôr impat culturâl al è stât une vore impuartant soredut vie pai agns Sessante, ma cun influencis su dute la musiche sucessive, ancje se il grup al restà intîr dome par dîs agns.

## Discografie
### LPs
* 1963: *[[Please Please Me]]*
* 1963: *[[With The Beatles]]*
* 1964: *[[A Hard Day´s Night]]*
* 1964: *[[Beatles For Sale]]*
* 1965: *[[Help]]*
* 1965: *[[Rubber Soul]]*
* 1966: *[[Revolver]]*
* 1967: *[[Sgt. Pepper's Lonely Hearts Club Band]]*
* 1967: *[[Magical Mystery Tour]]*
* 1968: *[[White Album]]*
* 1969: *[[Yellow Submarine]]*
* 1969: *[[Abbey Road]]*
* 1970: *[[Let It Be]]*

### Singui

### Edizions postumis
Dongje di un grum di racueltis e compilations, daspò de dissoluzion dal grup intal 1970 a son vignudis fûr diviersis produzions cun materiâl inedit e/o regjistrât dal vîf:
* 1977: *Live at the Hollywood Bowl*
* 1988: *Past Masters, vol 1*
* 1988: *Past Masters, vol 2*
* 1994: *Live at the BBC*
* 1995: *Anthology 1*
* 1996: *Anthology 2*
* 1996: *Anthology 3*
* 1999: *Yellow Submarine Songtrack*
* 2003: *Let It Be... Naked*
* 2006: *Love*

## Filmografie
### Films Propis

* 1964: *[[A Hard Day´s Night]]*
* 1965: *[[Help!]]*
* 1967: *[[Magical Mystery Tour]]*
* 1968: *[[Yellow Submarine]]*
* 1970: *[[Let It Be]]*

### Films Biografics

* 1979: *[[Birth Of The Beatles]]*
* 1994: *[[Backbeat]]*
* 1995: *[[The Beatles Anthology]]*

## Leams esternis

* Portâl uficiâl dai Beatles 
* Video Biografie  
* Tescj des cjançons 
* The Beatles Studio 
* Discografie 
* Filmografie  
* *[https://web.archive.org/web/20180114034414/http://enciclopediarock.com/index.php/b/beatles/ The Beatles]*, su EnciclopediaRock.com **(it)**
Colôrs

**Colôrs** al è un CD dai FLK dal 1995

Liste dai tocs:
# Cirilla 
# Roseane 
# Todescje                                                     
# Volarès                                                       
# Benny                                                          
# Klostris                                                       
# Tu sês ajar                                                 
# Un soldatin                                                
# Cirilla                                                            
# Rotatuie
# Valzer vedran
# Cirilla
# My Sarajevo
# Cirilla
# Vegle di lune
# Colôrs
# Tu tramontis
# Venis striadis
# Scjaraçule
Benvignûts

Benvignûts al è un disc di Dario Zampa.

## Liste dai tocs
* *Benvignûts*
* *La vite*
* *Vuê*
* *Une frute, une storie*
* *Mandi*
* *None Vigje*
* *Fuarce Friûl*
* *La nestre lenghe*
* *Parcè Signôr*
* *Jo e te*
* *Numars*
* *Camilo*
* *Insumiâsi*
* *Sperance*
* *Ce bon*
* *La Cjargnelute*
* *Nonos*
* *Masse furlane*
* *Buine sere Friûl*
* *O sin furlans*
* *La musse*
Auschwitz

Cul tiermin **cjamp di concentrament di Auschwitz** (*Konzentrationslager Auschwitz*) par solit si intint dut un insiemit di cjamps di concentrament e di stermini fats su vie pe seconde vuere mondiâl cuant che i todescs naziscj ocupant la Polonie dongje a la citât di Oświęcim (in todesc *Auschwitz*) che si cjate a 60 chilometris a ovest di Cracovie.
Il complès di maçalizi di Auschwitz al à vût un grant pês te soluzion finâl de cuestion ebraiche, zîr di peraulis doprât dai todescs naziscj par clamâ il stermini dal popul ebraic e di chei altris alì sierâts dentri che àn vt un simil destin, zingars, politics, omosessuâi e v.i.,  vignint a jessi in curt a scomençâ dal 1940 il plui grant e eficient centri naziscj di stermini. Si calcole che fintremai ai 27 di Zenâr dal 1945, cuant che l'esercit rus al è jentrât vierzint lis puartis ai 7.000 sorevivûts, a sedin muarts 1.500.000 feminis, fruts e oms. Vuê ce che al reste, al è patrimoni de umanitât.
Alfabet

Un **alfabet** al è un insiemi standardizât di *[[letare (alfabet)|letaris]]* — simbui di base pe scriture — ognidun al rapresente plui o mancul un foneme di une lenghe fevelade, sei come che esist vuê sei come che esisteve tal passât. A son altri sistemis di scriture, come i logografs, dulà che ogni caratar al rapresente une peraule, e i silabaris, in cui ogni caratar al rapresente une silabe, ma i alfabets a son par sigûr il sisteme di scriture plui frecuent. I alfabets po a si dividin a seconde di cemût che a indichin lis vocâls: compagns des consonants, come tal alfabet grêc, come modifichis des consonants, come pal Hindi, o che no lis indichin par nuie, come tal alfabet arap. 

La peraule "alfabet" e ven dal tart latin **alphabetum**, che al ven a sô volte dal grêc antic **alphabetos**, di *[[alpha]]* e *[[beta]],* lis primis dôs letaris dal alfabet grêc. Vuê a son doprâts desinis di alfabets; i plui doprâts a son fats di riis; ecezions a son il Braille, l'alfabet manuâl e il codiç Morse.

## Liste di alfabets
* Alfabet grêc
* Alfabet latin
** Alfabet furlan
* Alfabet cirilic
* Abur o vieri alfabet permian
* Alfabet arap
* Alfabet armen
* Alfabet gjeorgjan
* Alfabet ebraic
* Alfabet fenici
* Alfabet etrusc
* Alfabet fonetic internazionâl
* Alfabet sanscrit
* Alfabet tailandês

## Leams esternis
*  Esemplis di alfabets
Vittorio Cadel

**Vittorio «Vito» Cadel** (ancje *Vitori «Vît» Cjadel*, Fane, 4 di Otubar 1884 - Salonic, Grecie, 1917) al fo un poete e pitôr furlan, colât in combatiment tal cîl de Macedonie.

Al studià a la Academie di Vignesie, po a Florence diplomantsi tal 1908, daspò al continuà ancjemò i siei studiis a Rome. Al à insegnât disen e al è stât aviatôr militâr. Tal 1908 al à publicât il so unic libri: *Fueis di leria*, un librut  di poesiis di 80 pagjinis tal furlan di Fane, cun plusôrs edizions (1908, '29, '68, '74, '84, '90). Lis sôs poesiis a son stadis voltadis in francês da A.Vallan e, no dutis, ancje par inglês. Il so valôr plui grant lu à mostrât come pitôr. Sôs pituris a si cjatin tal Museu di Udin e te parocjie di Fane.

A 15 agns, al rivà a imponi ae so famee che al veve di continuâ a studiâ e dopo doi agns te scuele Arts e mistîrs “Giovanni da Udine” di Udin al rivà a 17 agns a iscrivisi ae academie di Vignesie. A 21 al jere za professôr di disen a Modene e dopo doi agns di naie a Turin, tant ch'al continuave a piturâ, al insegnà in tune scuele tecniche fin che une dì al fo clamât di gnûf a fâ il militâr cun la jentrade in vuere da l'Italie.
Te descrizion des sôs oparis, a figurin un grum di studis fats al carboncin, a matite, a pene o a pinel, fats probabilmentri tes academiis; interessant ancje un autoritrat, che al dimostre il so talent ancje in chest cjamp.

Al partecipà ae bataie di Gurize, come aviatôr, fasint ricognizions dal alt, e al ricevè un medaie al onôr militâr. Po al fo trasferît sul front grêc e lì intun svol al fo abatût; ji fo dade daspò une medaie ae memorie cun la motivazion:

Tal cjiscjel di Udin a son 140 oparis dal Cadel e altris a son semenadis pe Italie; une des sôs oparis plui famosis e bielis al è probabilmentri il cuadri cul titul "il Rammendo". Une gnece dal Cadel, Francesca Cadel, e je ative, ancje pai fogolârs in Americhe, par memoreâ il so famôs parint.

## Oparis

### Poesîs
* *Fueis di Lèria*
* *Ti ricuarditu?*
* *La glesia da la Madone di Strade*
* *A messa prima*
* *Fana*
* *Matinada*

### Cuadris
* *Il torment e l'èstase dall'artist*
* *Il rament*

## Curiosetâts
In so onôr Alberto Picotti ji à avodât la opare  "L'uomo, l'artista e il suo paese" (*L'om, l'artist ed il siò pais*) .

## Leams esternis
* https://web.archive.org/web/20160305201654/http://www.amicidellacultura.it/le-notizie-mainmenu-63/15-mostre-ed-eventi/92-volti-in-poesia.html
* https://web.archive.org/web/20090501141047/http://www.arte.go.it/musei/gamud/index.htm
Alfabet cirilic

L**'alfabet cirilic** (clamât ancje азбука, dal vecjo non des primis dôs letaris) al è l'alfabet doprât par scrivi diviersis lenghis slavis (bielorus, il bosniac, il bulgar, il macedon, il rus, il ruten, il serp e l'ucrain) e altris lenghis no slavis che a si fevelin inte ex Union Sovietiche e inte atuâl Federazion russe. Al è il tierç alfabet uficiâl de Union Europeane.

## Storie
L'alfabet cirilic al derive dal alfabet glacolitic, che al fo inventât secont la tradizion dai Sants Ciril e Metodi, origjinaris di Salonic; al jere basât sul alfabet bizantin medievâl, e duncje sul alfabet grêc; al fo poi adotât in diviersis lenghis slavis e no, e modificât par adatâsi ai diviers suns e pronunciis. Une forme ancjemò avonde dongje di chê origjinâl e ven doprade de Glesie ortodosse.

## Cjale ancje

* Trasliterazion 

## Leams esternis
*  Informazions sul cirilic
Bresse

Il non **Bresse** al pues riferîsi a:

* Il paîs di Bresse, in comun di Cjampfuarmit
* La citât taliane di Bresse, par talian *Brescia*, in Lombardie
* La regjon storic de Bresse, te regjon Rhône-Alpes, France orientâl
* La Bresse, comun francês
Alfabet grêc

L**'alfabet grêc** al è l'alfabet propi de lenghe greche. Al fo introdot probabilmentri al inizi dal IX secul p.d.C. e al ven doprât ancjemò vuê par scrivi il grêc moderni e ancje in diviers cjamps sientifics (par esempli matematiche, astronomie, e v.i.). Dal alfabet grêc a derivin sei l'alfabet latin che chel cirilic.
 
L'alfabet al fo cjapât di chel fenici, cambiant cualchi letare par adatâsi ae lenghe greche; prime il grêc al vignive scrit doprant la scriture lineâr B, un silabari usât a Crete e in ciertis zonis de Grecie continentâl come Micenes o Pilos tra i secui XVI e XII p.d.C.. 

Inte antighe Grecie lis letaris a vignivin ancje dopradis par indicâ i numars, come che a fasaran dopo ancje i Romans.

## Tabele principâl

Ve ca lis letaris greghis e lis lôr derivadis (la pronuncie e je scrite doprant l'Alfabet fonetic internazionâl IPA):

## letare numerale

## letare sparide dal alfabet a vonde prest, prime dal periodi che o clamìn classic

## Leams esternis

* Greek Unicode Issues
Ronald David Laing

**Ronald David Laing** (Glasgow, 7 di Otubar 1927 – Saint-Tropez, 23 di Avost 1989) al fo un psichiatri scozês, un rapresentant de antipsichiatrie. Al è lât cuintri la ortodossie psichiatriche. Al à scrit un grum di articui e libris.
Karate

Il **karate** o **caratè** (空手道, *karatedō*) al è une art marziâl di atac e difese, di origjin gjaponês, che e consist in concentrâ dute la fuarce dal cuarp intun puest determinât. Duncje, e je une art di autodifese cuntun aspiet spirituâl predominant.

Il karate si à svilupât inte isule di Okinawa, dulà che i ocupants gjaponês a vevin proibît l'ûs di armis, e daspò Gichin Funakoshi Sensei lu puartà in Gjapon. De sô creazion, l'obietîf di cheste art e fo di fâ in mût che il *karateka* (chel che al pratiche il karate) al rivedi a causâ un dam definitîf al aversari cuntun sôl colp.

Il karate (*kara*: vueit e *té*: man) o karate-do (il cjamin de man vueide) e je une dissipline che si pratiche cun lis mans vueidis e il cuarp disarmât. I braçs e lis gjambis a vegnin alenadis in mût di vê la stesse agjilitât e potence di une arme reâl. Plui di dut si scugne alenâ il cuarp e il spirt par rivâ a un domini totâl de situazion, e podê cussì frontâ l'aversari cun educazion e creance.

La esence di dute la tecniche doprade intal karate si concentre intal *kime*. Si trate di un atac esplosîf che al acompagne cualchi altri atac (pugn, pidade o parade). Se une tecniche no je compagnade dal *kime*, no si pues considerâle karate autentic.

Come sport di competizion, il karate si divît in dôs modalitâts:
* **Kumite**: al è il combatiment tra doi karatekas. La norme principâl in chest combatiment e je il control dal contat fisic cul aversari. In nissun câs un atac (colp di man o pidade) al pues causâ dams al cuarp dal aversari, e se chest al sucêt il karateka al ven scualificât. Cussì, i combatiments si caraterizin no semplicementri pe velocitât des azions ma ancje principalmentri pal lôr control.
* **Katas**: a son une dimostrazion dai moviments e dai cambis di posizion fats un daspò di chel altri. Dutis lis katas a tegnin dentri i elements essenziâi par esercitâ la totalitât dal cuarp. Lis tecnichis basichis des katas a son parâ e atacâ cun i pugns, lis mans o i pîts, dut combinât intune forme logjiche, come se devant si ves pardabon un aversari.

## Scuelis e mestris
* Wado Ryu, Fundador Hironori Ohtsuka
* Washinkai, Fundador Chris Thompson
* Shotokan, sensei Gichin Funakoshi
Otmar Mainardis

**Danilo Stampetta** insegnant e poete, nassût a Udin dal 1935. Cui siei pseudonims di **Otmar Mainardis** e di **Anonimo Friulano** a son stadis publicadis tra lis poesiis plui gnovis e interessantis dai agns Sessante e Setante in Friûl. 

## Edizions
Une prime publicazion e je jessude su "Friuli d'oggi", orghin di informazion dal Moviment Friûl, po dopo, tal 1971, ducj i componiments a son stâts tirâts dongje in doi libruts: "Muart antighe dal Friûl Friûl" e "Celtics inovâi". 

La poesie di Otmar Mainardis e à une potence evocative straordenarie e messedant cun risultâts une vore alts lis formis de epiche e de liriche e à vût il presi di une origjinalitât uniche. Otmar Mainardis al è stât preseât ancje dopo passâts une vore di agns di altris moviments culturâi inovadôrs e une vore impuartants, tant che Usmis e i Trastolons. Raff BB Lazzara al à scrit un articul interessant su chestis oparis te riviste "La Comugne"; i libruts origjinâi dal 1971 a son une vore dificii di cjatâ, e tal 2008 Sandri Carrozzo al à curât une gnove publicazion cun notis e adatament ortografic, che si pues leile intun blog di pueste. 

## Leams esternis
*  Edizion curade di Sandri Carozzo
*  Dizionari Biografic furlan
Uetersen

**Uetersen** e je une piçule citât dal nord de Gjermanie intal stât dal Schleswig-Holstein, e à 18.101 abitants.

La citât e je logade su lis rivis dal flum **Pinnau** a cirche 30 chilometris di Amburc.
## Leams esternis
*  Sît uficiâl de citât
Inzirli

I **Inzirli** a son stâts un grup musicâl furlan punk/hardcore, cun influencis che a rivin fin ae musiche new wave. Atîfs dal 1990 al 1996, a àn fat un grum di concierts ator pe Italie e ancje fûr. I lôr tescj a jerin par furlan e talian. Te mini-biografie dal grup, "Inzirli, una storia per caso" (Snait, 2001), scrite dal front-man Max Mauro, si vise come la lôr musiche e fos rivade fin suntune radio nord-merecane. I components dal grup a jerin Oscar, Max, Marco, Gb.

La sielte dal furlan vignive spiegade cussì tal libret dal disc:

## Discografie
* Inzirli, Demotape, Snait 1992
* Inzirli 7", Snait 1993
* Prima Fila 7", Circus 1994
* *Inzirli - 1990/96*, Musiche furlane fuarte/Nail Records/Snait, 2002 [racuelte]

## Bibliografie
* Max Mauro, Inzirli. Una storia per caso, Snait, Udin, 2001

## Leams esternis
*  Il disc racuelte sul catalic di Musiche furlane fuarte
*  Recension
Sandri Di Suald

**Sandri Di Suald** (Alessandro D'Osualdo) al è nassût a Sant Andrât dal Judri (Cuar di Rosacis) dal 1953. Al è l'inventôr di Tarvos, il prin fumut stampât dut par furlan. Ancje scritôr, al à vinçût intal 1985 il premi letterari San Simon cul romanç ''Ah! La provincie'' (il protagonist al è l'investigadôr privât Lorenzo Petterle). 
Tra i siei personaçs a fumuts ancje Tzan le Valdotaine, trilengâl e fat pai valdostans, e la surîs Relè cun la cuâl al à realizât encje un librut pe Guggenheim. Altris soi libris e son *Arrivano i longobardi!*, *Salvans!*, la serie *Librisposter* e vie indenant. Al à vût variis riconossiments; tra i plui impuartants chel dal Ministeri de Culture Austriache e il premi Alpe Adria par "l'aiuto alla comprensione tra i popoli". Al à esponût in miege Europe. Al è stât il prin a realizâ par Furlan: fumuts, zâi, rock, materiâl di didatiche, materiâl di marketing.
Capitan Cjargne

**Capitan Cjargne** al è un personaç di Dree Venier creât intal 1996. E je stade fate nome une storie di chest personaç: «Statâl 335». Te storie, il supereroe al à di risolvi il probleme de viabilitât de strade cjargnele 335. La storie e ven publicade su la golaine "Fregul" inmaneade dal FAF (FAntats Furlans), come suplement al mensîl La Patrie dal Friûl.
Fregul

**Fregul** e je une golaine di libruts formât "Millelire" (10,5x14,5 cm) creâts de associazion FAF (FAntats Furlans). I prins sîs libruts a son dal 1996 come suplement al mensîl La Patrie dal Friûl: «Capitan Cjargne», «Sfueis platâts», «Struc di storie dal Friûl», «Sbit», «Letaris Furlanis», «La Europe dai Popui». «Une leture svelte, essenziâl, simpatiche salacôr» come che si lei sul sît dal FAF.

Tal 2003 al ven fûr un Fregul intitulât «Fiore dei Liberi», sul grant mestri di scherme medievâl furlan.

Tal 2004 «Glossariut di tiermins politics».

Tal 2008 «O vin fat 30, fasìn 31»

## Leams esternis
*  Sît uficiâl de FAF
Sant Valentin

Il sant taumaturc, vuaridôr, al è venerât pai mai ribei, pai vuarps, infets, mal colât, pierdite de memorie e dai sintiments. A Udin, in Borc di Praclûs, si onore **Sant Valantin** di plui di sîs cent agns. Te fieste si cjatavin lis primulis, la viole di Udin, il pan benedet a forme di vot e lis clavutis, insiemit cun dolçuts in sorte. Si cjate memorie de sagre popolâr fin dal 1699. Te glesie di Sant Valantin e je venerade une relicuie, un toc di vues e lu si mostre nome in chê zornade.

Tal 1355 i conts de Valentinis par memoreâ la lôr potence e onorâ il sant de lôr gjarnazie, faserin costruî un oratori dongje lis puartis de citât pene dentri a la tor di puarte Praclûs. La gleseute piçule le si viôt benon te famose mape di Jacum Spinelli dal 1704. L'oratori al è stât il lûc par Udin di Sant Valantin fintremai al 1574 cuant che je stade fate su la glesie di cumò pôc dongje. Napoleon lu siarà fasintlu doprâ tant che dipuesit e ostarie. Tal 1899 e je tornade ai fraris di Madone des Graciis e po riconsacrât a Sant Antoni nome tal 1957.

La glesie rinassimentâl di Sant Valantin, finude tal 1574, e à dentri il scarsanali di un Sant che però nol è Sant Valantin ma un martar roman cence non dissepulît dal Cimitieri di Sante Ciriache e rivât a Udin tal 1644. Dal 1598 al è un vôt cuintri la pestilence che ere sclopade propite in Preclûs. Di chê volte Sant Valantin al è clamât a viodi ancje sore de peste. Dongje al è un convent di muiniis cuntun claustri dal 1672, cuatri puartics a sierâ il claustri a doi plans cun 126 colonis. Monasteri che al fo Ospedâl Militâr. La glesie di Sant Valantin fo la glesie dal Ospedâl Militâr.

Il pan benedet a forme di vot: tradizion che e ven dai prins agns de storie de glesie cuant che si deve ai puars il pan vanzât daspò des messis no consacrât ma nome benedît. Lis clavutis memorein il rimedi pai svaniments: il contat cul cerneli cuntune robe frede, une clâf di chês grandis di une volte, che e faseve dâ di ca. 
Detulis furlanis: Sant Valantin al glace il curisin. Sant Valantin al cjante l'odulin.

Si festegje ancje A Buie, a Gôt di Glemone, a Flumisel, a Manzan, a Poçalis di Madrîs di Feagne, a Plain. 
Aromai la mode americane di bombons e de fieste dai inamorâts si slargje pardut, ma in Friûl Sant Valantin al è patron dai epiletics: di fat il non no sientific de epilessie al è "mâl di Sant Valantin". Lis dôs manieris di viodi Sant Valantin no àn masse a ce fâ une cun chê altre. Se non che i furlans a calcolin l'inamorament une malatie dal sisteme gnervôs!
Carlo Sgorlon

**Carlo Sgorlon** (Cjassà, 26 di Lui dal 1930 - Udin, 25 di Dicembar dal 2009) al jere un scritôr, insegnant, critic, sagjist, polemist furlan. Al à studiât a la scuele Normâl di Pise, laureantsi cuntune tesi su Franz Kafka, e al à studiât a Monaco in Baviere pe specializazion, al à insegnât letaris talianis alì dal istitût tecnic Zanon di Udin. Autôr di grant sucès tra i plui popolârs in Italie, al à scrit uns vincj romanç, e nome doi in furlan (Il Dolfin e Prime di sere); al à voltât par talian flabis furlanis; al à vinçût i plui impuartants premis leteraris talians (Campiello 1973 e 1983, Strega 1985, Risit d'aur 1988); i soi libris a son voltâts in ce tantis lenghis dal mont.

Lis sôs storiis a fondin la lôr fuarce te vite contadine furlane, cun mîts, flabis e liendis, la religjon, lis vueris mondiâi, lis foibis, lis storiis dai emigrâts. Spes propite lis lidriis a son par Sgorlon i elements di vite che a puedin mendâ il mont. La sô narative e conte de sô tiere creant une epiche de culture e de storie furlane. Dal romanç Prime di sere, Lauro Pittini al à gjavât fûr un video-film. 

Il paesaç furlan al ven doprât par fondâ une sperance di salvece a chel present dal dì di vuê dulà al samee sparît l’amôr pe proprie storie. Sgorlon al piture la sô tiere un puest là che colin fats penç pe int, o tant che un mont incantesemât sospindût intune dimension magjiche. Il stes Sgorlon al amet di vê cjapât a riferiment il famôs Marquez.

## Leams esternis
* Il so sît uficiâl
Pipins

La fanzine a fumuts in lenghe furlane Pipins e ven fondade di Andrea Venier e Stefano Celona dal 1996. 

Jenfri chei che a an colaborât cun plui continuitât, dal numar 5 al à tacât a lavorâi ancje Simone Paoloni. 

La fanzine e figurave tant che suplement de La Patrie dal Friûl, ma no alegade al mensîl. Lis carateristichis dal sfuei: 12 pagjinis pai numars dal 1 al 10 e dal 12 al 13, 16 pagjinis i numars 11 e 14-18. E je jessude par 17 viaçs dal 1996 al 1999 e une volte dal 2001, cun duncje 18 numars totâi distribuîts in fotocopiis spiladis (nn 1-16) e daspò stampadis (nn 17 e 18).

Altris autôrs: Anna Caprioli, Belinda Bertolo, Piero Tonin, Marco Cassè.
Enrico Toti

**Enrico Toti** (Rome, ai 20 di Avost dal 1882, Monfalcon, ai 6 di Avost dal 1916) al fo un eroi talian de prime vuere mondiâl.

A Enrico Toti i mancjave la gjambe çampe, pierdude intun incident sul lavôr (al lavorave come prenâr par lis feradis talianis), e par chest al scugnive lâ ator cuntune croçule. Cuant che e scomençà la prime vuere mondiâl, Toti, che al jere une vore patriotic, al rivà a fâsi arolâ tai bersalîrs cicliscj, e al vignì mandât sul front dal Cjars. Ai 6 di avost dal 1916, dilunc la sieste bataie dal Lusinç che e permetè ai talians di cjapâ Gurize, Enrico Toti, slançât cul so repart al assalt di cuote 85 di Monfalcon, al fo ferît plui voltis dai austriacs e, prime di colâ par tiere muart, al tirà la croçule cuintri il nimì, berghelant "Nun moro io" (*Jo no mûr*) e bussant lis plumis dal elmet.

Par chest al è stât decorât cu la Medaie d'Aur al Valôr Militâr *motu proprio* dal Re in persone, (nol jere imatricolât sicu militâr par vie de so inabilitât), "par che al sedi tramandât il ricuart gloriôs e eroic a lis gjenerazions futuris."

Il cadavar al fo traspuartât inizialmentri a Monfalcon, ma il 24 di Mai dal 1922 al fo movût a Rome, dulà che al ricevè i solens funerâi. Tai zardins dal Pincio, a Rome, e a Gurize al fo eret un monument in bronç.
Meningjite

La **meningjite** e je une patologjie che e stâ lant al mancul. Ogni an in Italie si contin su par ju 900 câs de variant bateriche. E je une malatie infetive une vore grivie ma che si rive a curâle cui antibiotics. La mortalitât si cjate tal 14% dai câs, in particolâr te forme fulminante, come tal câs dal Venit par colpe dal bateri Meningjicoc dal grup C. Tai ultins 7 agns in Italie a son stâts 48 piçui focolârs (cuant che a son al mancul 2 câs, in trente dîs, intun rai di 50 chilom.), la plui part tal centri nord. 
L’infet lu si cjape cun contats di dongje dulà che je tante int. Nol covente disinfetâ parcè che il bateri nol rive a vivi tal ambient, ni te mangjative, ni su robe di bevi, ni su poiât sui obiets.
Dut no je nissune indicazion a fâ une cure preventive cun antibiotics se no a cui che al à contats di dongje cun malâts e che dut câs, ducj i servizis publics a san ben ce fâ se e fos la bisugne.

In Friûl a son in medie trê câs ad an. Cussì a son stâts ancje tal 2007. A son interessâts chei che àn mancul di dîs agns e chei dai 14 ai 25 agns. O sin passâts di 0,5 câs par 100.000 abitants tal 1996 ai 0,3 tal 2007. No si cjacare di sotponi a la vacine i zovins furlans se no chei che van tal Venit tes zonis interessadis a la meningjite, tra i 15 e i 29 agns, par vê un tratament compagn a chei de lôr “classe” di etât. Pai plui piçui o sin in spiete de vacine universâl pai fruts dal prin e secont an di vite che ca di pôc e vignarà ancje te nestre Regjon».
Moviment Friûl

Il **Moviment Friûl** al è un partît autonomist furlan, un dai plui impuartants moviments politics dai furlans dopo de seconde vuere mondiâl.
Fondât tal 1966, in dì di vuê al è president Adrian Cescje; il segretari politic al è Marco De Agostini. 

## Storie

## Leams esternis
* Il sît uficiâl dal Moviment Friûl
* Alberto di Caporiacco
Salam

**salam** o **salaam** (lenghe arabe: سلام *salam*) e je une peraule arabe che leteralmentri vûl dî "la pâs", ma e je doprade ancje come un salût gjenerâl, soredut tai paîs araps e dai musulmans, ma ancje in altris paîs dulà che l'islam al à une grande impuartance.

Cheste peraule e si cjate ancje in plui larcs salûts, come *assalamoe `alaykum* (ٱلسَّلَامُ عَلَيْكُمْ), a cui si pues rispuindi cun: *wa`alaykum assalam*. Cun di plui, *As-Salam* al è un dai 99 Nons Pûrs di Diu. 

La version ebraiche e je *[[shalom]]*, che in Israêl e ven doprade te stesse maniere di *salaam*.
Stanislaw Ulam

**Stanisław Marcin Ulam** (13 di Avrîl dal 1909 - 13 di Mai dal 1984) al è stât un matematic polac che al à fat part dal progjet Manhattan e al à proponût il disen Teller-Ulam des armis termonucleârs. Al à ancje inventât la propulsion nucleâr a impuls e al à svilupât dai imprescj matematics pe teorie dai numars, pe teorie dai insiemis, pe teorie ergodiche e pe topologjie algjebriche. Al è innomenât plui di dut par jessi coautôr cun Nicholas Metropolis dal metodi di Montecarli
Hapkido

Il **hapkido** (in corean 합[hap]기[ki]도[do] scrit in hangul, e 合[hap]氣[ki]道[do] scrit cui hanja) al è une art marziâl coreane. 

Di prin intro al samee une combinazion di tecnichis dal tecundò cun altris dal aikibudo. Il so insegnament al è une vore incentrât su la difese personâl.

## Storie
La storie dal hapkido e je avonde confuse, ma tantis fonts a atribuissin la sô nassite a doi coreans: Choi Yong Sul (1904-1986) e Ji Han Jae (1936-). Cuant che al jere frut, Choi al à stât in Gjapon, dulà che, al samearès, al fo servidôr dal mestri Sokaku Takeda, dal Daito ryu Aiki jutsu.

Choi al mostrà buinis cualitâts intal Daito-ryu Aiki-jutsu e dispès Takeda lu mandâ a misurâsi cun altris praticants di arts marziâls. Tornât in Coree, Choi al scomençà a dâ lezions di arts marziâls. Un dai siei arlêfs, Ji Han Jae, al metè sù tecnichis coreanis tradizionâls di pidadis e pugns (derivadis dal taekkyon e dal hwarangdo) e a chest gnûf repertori di tecnichis i de il non di hapkido dal 1959.

Oltri a Choi e Ji, ancje altris scuelis di arts marziâls coreanis a àn participât al disvilup di svariadis tecnichis che a àn contribuît al hapkido come che lu cognossìn in dì di vuê.

## Leams sternis
*  Sin Moo Hapkido in Spagne
*  Pagjine oficiâl
*  Asociazion Spagnule Yang Hum Kwan Hapkido
*  Pagjine oficiâl Sin Moo Hapkido in France
*  Pagjine de Hapki Yu Kwon Sul di Euskadi
Retoriche

La **retoriche** (dal grieg ῥητορικὴ [τέχνη] *rhêtorik/ề [tékhnê/]*, "tecniche/art oratori") designa propiamentri "l'art di hablâ bien" e je l'art o la tecniche de persuasion, normalmentri mediante l'ûs de peraule. La retoriche, la dialetiche e la gramatiche constituyin il trivium, che forma cul quadrivium lis 7 arts liberâls de culture ozidentâl. A l'Etât Antigue e l'etât mediane, la retoriche al è stat infocada inte persuasion intai contests publîcs e politîcs, cussì come a lis asambleis e i tribunâls.

Dal chest mod, si svilupât dentro des sozietâtes abiertis e democratics, i derechs di spresion, di libre reunion e i derechs politîcs di une parte de poblazion.

Il concept di retoriche à variât durante i 2500 agns di esistence de peraule. Hasta i nuestris diis, la retoriche se describ intun sens ampli, come l'art o la pratiche de persuasion sea que sea il medi di comunicazion, ma doprand il lenguaje. I termins "retoriche" o "sofisme" se emplein a menût cuntun sens negatîf, di desinformazion, propagande, o ancje par calificâ di dudos un discurs pseudo-argumentatîf. Come l'art de persuasion, la retoriche continua jugand un rol impuartante dentro la vide publiche contemporanee.

## Definizion
La retoriche al è a la verie la sience (intun sens dal studi struturât) e l'art (intun sens di pratîc recolzada plui di un conoziment probât) che se refiere a l'azion dal discurs dal alma (l'alma al è quiin habla). Intun prinzipi, la retoriche al è unicamentri orâl, ma evidentementri se preocupa ancje dal discurs escrît che al è une transcripzion o une mimesi dal orâl. La definizion di retoriche cambiara cul pas dai sigls (apuartazions dai griecs, dai oradores romans, hasta i europes).
Educazion superior

Lis spresions **insegnance superior** e **educazion superior**  se refierin al proces, i centrs e lis istituzions di insegnance che son tras l'educazion secundarie o medie. 

In gjenerâl, il requisît dal ingres e je habê completât l'educazion secundarie, e par l'unevore ancje candidats basâts intal rendiment escolar de secundarie o uns esamens di selezion. Segun il paîs, ests esamens puedin jessi dal ambît statâl, locâl o universitari. In otris sistemas, ma, nol esistin ningun tip di selezion.

Cade verie plui istituzions di educazion terziarie animin l'ingres di personis adultis cence che hayin tenît necesariamentri esît inte educazion secundarie, spezialmentri a lis universitâts abiertis.

La preparazion che al ofrec l'educazion terziarie al è dal tip profesionâl o academiche. Se distingu tra studis dal grât (par ejempl, Diplomature e Licenziature) e postgrau (Màster e Dotorât) segun il sistema di titulazion profesionâl e grâts academîcs.

I stableziments di educazion terziarie hin sît tradizionalmentri lis universitâts, ma cun di plui se considerin otrs centrs educatîfs come istituts, scuelis profesionâls o scuelis tecnichis, centris di formazion dal profesorât, scuelis di art dramatîc, conservatoris, etc.

## Otris funzions
Une funzion impuartante, aparte de insegnance, inte educazion terziarie son lis ativitâtes di investigazion (spezialmentri a lis universitâts) intai diferents nivels dal conoziment. Asimism, otre funzion son lis ativitâtes di stension, in lis cuâls se procura la partizipazion de poblazion e se le comunizin i resultâts.

## Veais ancje
* Educazion
Academie Polache des Siencis

La **Academie Polache des Siencis** (polac: *Polska Akademia Nauk*, in curt: *PAN*) cun sede in Varsavie, e je une des dôs academiis des siencis polachis.

## Storie
La Academie Polache des Siencis e je une istituzion di studis dal stât polac, cun sede a Varsavie. E je nassude intal 1952 de fusion di societâts di studis precedentis, tra cui la Academie polache di aprendiment] (*Polska Akademia Umiejętności*, in curt *PAU*), cun sede a Cracovie, e la Societât Sientifiche di Varsavie (*Towarzystwo Naukowe Warszawskie*), che al e je stade fondade intal XVIII secul come Societât di Varsavie dai Amîs des Siencis (*Warszawskie Towarzystwo Przyjaciół Nauk*).

La Academie Polache des Siencis e funzione come une societât culturâl che e opere par mieç di une corporazion elezude di studiôs impuartant e istituzions di ricercje. La Academie e je ancje deventade par mieç dai siei comitâts diretîfs un cuarp sientific a vonde impuartant.

Intal 1989, la Academie Polache di aprendiment e je stade tornade a creâ a Cracovie in mût indipendent de Academie Polache des Siencis.

## Membris notabii
* Tomasz Dietl fisic;
* Bohdan Paczynski astrofisic;
* Adam Schaff (filosof marxist che al è stât un membri de Academie);
* Aleksander Wolszczan astronom.

## Membris forescj
* Aage Niels Bohr fisic;
* Karl Alexander Müller fisic;
* Roger Penrose matematic;
* Carlo Rubbia fisic;
* Chen Ning Yang fisic.

## Periodics
* Acta Ornithologica

## Cjale ancje
* Academie Polache di aprendiment (di Cracovie)
* Academie des Siencis
* Academie Francese des Siencis
* Royal Society 

## Leams esternis
* Sît web de PAN
Culugne

**Culugne** e je une frazion dal comun di Tavagnà.

## Storie

## Viôt ancje
* Tavagnà

## Leams
* Storie de frazion tal sît ufiziâl
Clitic

Il **clitic** al è un element gramaticâl cuntun compuartament medi jenfri un foneme peât a une peraule e une peraule. Dal pont di viste de sintassi al ten un compuartament plui dongje alis peraulis ma no cul sun che al va plui daûr a lis peraulis che al à dongje. 
Un clitic tal stes timp al à cualchi proprietât di une peraule e cualchidune altre che e je tipiche di un afis. Tancj clitics a puedin jessi spiegâts te storie de formazion de lenghe tant che un procès par lâ daûr a la gramatiche: ven a stâi se al veve une proprietât indipendent, tal timp al va a cuistâ proprietâts di un afis. Tal stadi di mieç al po jessi un clitic. In cheste maniere al po stâ intune classe gramaticâl diferente.

Tipic dal furlan a son i pronons clitics dal sogjet. Chescj, cognossûts ancje come pleonastics, a son doprâts cui verps par esprimi miôr il sogjet; a puedin jessi prin dal verp  te forme afermative o subite daûr tal câs de interogative o te frase vocative. 
Une des carataristichis dal furlan al è che al dopre i clitics (par inglês “unstressed pronouns”), la forme dai pronons pleonastic.
 
Viodin cemût che si volte “Peter sings”:
* Italian - Pietro canta.
* Furlan - Pieri al cjante.

Viodin cemût che si volte “Mary sings”:
* Italian - Maria canta.
* Furlan - Marie e cjante.

Viodin cemût che si volte “He sings”:
* Italian - Canta.
* Furlan - Al cjante.

Cheste tabele e conten pronons e pronons clitics o pleonastics:
	Stressed	Unstressed
Io	jo	o
tu	tu	tu
lui	lui	al
lei	jê	e
		
noi	nô o noaltris	o
voi (pl.)	vô o voaltris	o
essi	lôr	a

Un esempli: **jo o lavori** al significhe *I work*; **jo lavorio?** al significhe *Do I work?*, mintri **lavorassio** al vûl dî *I wish I worked*.
Nanarià

**Nanarià** e je une frazion dal comun di Tarcint. In realtat al è documentat che une volte il non dal paîs al jere "Lonarià", non che in seguit al è deventât "Nanarià".
Biele di viodi e je la glesie dedicade ai sants Gjervâs e Protâs.
Segnà

**Segnà** e je une frazion dal Comun di Tarcint. Une vore di timp indaûr Segnà al jere comun ancje lui, podopo al è stat zontat tal comun di Tarcint.
Samardencje (Tarcint)

**Samardencje ** e je une frazion dal comun di Tarcint logade a cirche 420 metris di altece. Si la cjate su la rive sud est dal mont Cjampeon. Il patron dal paîs al è Sant Antoni, ai 17 di Zenâr.
Furio Honsell

**Furio Honsell** (Gjenue, 20 di Avost 1958), al è il sindic di Udin. Al è stât il retôr de Universitât di Udin dal 2001 al 2008.

Si è laureât in Matematiche ae Universitât di Pise tal 1980 e diplomât ae *Scuola Normale Superiore* di Pise tal 1983, al à lavorât ae Universitât di Turin e ae Universitât di Edimburc. Tal 1989 al è rivât ae Universitât di Udin, dulà che al è stât professôr ordenari, preside de facoltât di Siencis Matematichis, Fisichis e Naturâls e ai 21 di Jugn dal 2001 al è stât nomenât Magnific Retôr, incaric cal varès vût di cuvierzi fin tal 2010.

## Politiche
Tal 2008 Honsell si è candidât come sindic di Udin par il centriçampe con la liste civiche "*Innovare con Honsell*" e il Partît Democratic. Par chest motîf, al à lassât la universitât.
### Elezions 2008
Il 13 e il 14 di Avrîl si è tignût il prin turni des elezions aministrativis dal Comun di Udin. Honsell al è stât il candidât plui votât, cul 44,23% di preferencis. Al à po vinçût al balotaç cun 24.907 vôts, pari al 52,7%, e al è stât duncje elezût sindic, batint il candidât dal centridiestre Enzo Cainero.
Lidric di mont

Lidric o radic di mont, o ancje radic dal glaç, il tiermin botanic al è Cicerbita Alpina.
Si trate di une plante esclusivementri spontanee, che e vîf tra i mil e milevotcent metros, sul disfâ de nef a Primevere, in tal bosc di âl e di peç e une vore ombrenôs. La plante bisugne regonâle a pene che e dâ fur de tiere, che e vebi almancul dai cinc ai cuindis centimetros di jevade par doprâ la lidrîs. Se e je plui grande no je trop buine e masse dure, lis lidrîs si conservin dopo velis ben netadis, intai vasuts sot vueli o dolcegarp; buine ancje la fruste lis fueis di un biel colôr vert, lessadis a àn proprietâts depurativis; tipic il savôr amâr di cheste plante.
La sô racuelte e je limitade par leç: nome un pâr di chilos a persone.
Progressive Fighting System

**Sisteme di combatiment progressîf** (*Progressive Fighting System* par inglês, **PFS**) al è un sisteme di combatiment creât da Paul Vunak e basât sul Jeet Kune Do.

Chest sisteme al è considerât un sisteme cetant eficaç in combatiments da strade, cun l'impuartance dade as *cjavonadis*, *zenogladis*, *colps di comedon* e al *trapping*. Chescj tecnichis 'a formin la base di chel ch'al è il RAT program, il sisteme di combatiment insegnât a fuarce speciâls statunitensis, svilupât propri cun l'aiût di Vunak. Vunak al à simpri sostenût che il JKD nol insegne tecnichis superiôrs, ma al svilupe un combatiment eficaç e atribûts superiors. No ci 'a son tecnichis superiori in i arts marziâls, ma ben metods di alenament superiôrs. Simpri stant a ciò chal sostiene Vunak, le tecnichis di JKD 'a son prese da altre arts marziâls. L'obietîf al è chel di doprâ une tecniche pal plui breve timp pussibil, fintremai che la portate o la situazion nol cambie, richiedint una altre tecniche, pussibilmentri di una altre art marziâl. Chest al vale ancje par lis tecnichis ideadis propri da Vunak, come il *straight blast* tirât in avanzament rapid (a travolgji l'aversari) e lis tecnichis di *headbutt*, da doprâ dome e esclusivamentri cuant che la situazion il permete. Carateristiche peculiâr dal PFS e je ancje l'ûs di protezions pesants dilunc i alenaments par chei che vengjin definîts *crash test* o ben des provis di agression a plen contat.

I sôs Senior Istrutors 'a son:

Pedro L. Rodriguez

Martial Zapata

Chris Moran

Lawrence Garcia

Jose Perich
Cristian

Un **cristian** al è une persone ch'e crôt tai principis dal cristianisim e 'a crôt tai insegnaments di jesus Crist considerantlu vêr om e vêr Diu (viodi trinitât).
Lech Kaczyński

**Lech Aleksander Kaczynski** (nassût a Varsavie ai 18 di Jugn dal 1949 - 10/04/2010 Smolensk) al è un politic polac dal partît conservadôr *Leç e Justizie* (*Prawo i Sprawiedliwosc*). Dal 2005 al è president de Polonie. Il so fradi zimul Jaroslaw Kaczynski al è stât prin ministri fin al Novembar dal 2007.
Inteligjence artificiâl

La **inteligjence artificiâl** e jé une materie nassude tal 1958 metint adun i sfuarts di quatri areis disciplinârs: filosofie, matematiche, psicologjie e inzegnerie.

Secont la definizion plui comun (ancje se no je la uniche), la inteligjence artificiâl e je la materie che studìe e che progjete agjents inteligjents, dulà che un agjent al é un sisteme in grât di interagî cul ambient che lu circonde e di cjapà lis decisions plui adeguadis par otignî il so obietîf.

La inteligjence artificiâl e studìe sedi i argomens leâts ale percezion de realtât (psicologjie cognitive), sedi i schemas di resonament (aprendiment automatic), sedi la pussibilitât di modificà l'ambient dulà che si cjate l'agjent (robotiche) e cui siei studis e à alimentât la ricercje in tancj setôrs de cognossince.
Fanzine

La peraule inglese, e po deventade internazionâl, **fanzine** e derive de contrazion dai tiermins ***fan'''atic'' (apassionât) e ''maga'''zine*** (gjornâl); e je duncje une publicazion tematiche fate in maniere volontarie di apassionâts suntun argoment e pensade par altris apassionâts.

La durade e i disvilups di cheste ativitât a dipindin un grum de situazion: in gjenar no puartin vantaçs economics, ma son fats par passion e tal timp libar, e par chest a podin sparî daurman se il so autôr si strache. Purpûr, in cierts ambits specifics, une fanzine e pues fâ nassi un ciert interès tant di rivâ a cuvierzi i siei coscj e a aumentâ il so nivel cualitatîf, ancje fin a une publicazion professionâl.

Une fanzine che e je rivade a une edizion professionâl e ven clamade prozine. Se po daûr dal lavôr e je une clape che e fâs ancje bêçs cu il lôr lavôr, si pues za fevelâ di riviste, ancje no vint daûr un grup editoriâl, une rêt di distribuzion o une gjestion corete par vê un propi ISBN.
Armando Diaz

Armando Diaz (Napoli ai 5 di Dicembar dal 1861 - Rome ai 29 di Fevrâr dal 1928) al fo un gjenerâl talian, cjâf dal stât maiôr talian inte prime vuere mondiâl, ministri de vuere dal 1921 al 1924.
Jacques Offenbach

**Jacques Offenbach** (20 di Jugn 1819 - 5 di Otubar 1880) al fo un compositôr, artiste e organist todesc.
Plevan

Te glesie catoliche il **plevan** al è il predi che, nomenât dal vescul, al vuide une comunitât, clamade *[[parochie]]*.

## Leams esternis
* *[http://www.treccani.it/vocabolario/parroco/ Pàrroco]*, vocabolari di *treccani.it*
* *[http://www.treccani.it/enciclopedia/parrocchia/ Parrocchia]*, enciclopedie di *treccani.it*
A.B.

Sigle par ricognossi tal mont protestant une glesie di Confession Augustane (luterans). E ven dal todesc Augsburger Bechenntnis.
I calviniscj o riformâts a doprin invezit la Helvetisches Bechenntnis (H.B.), ven a stâi la Confessione Elvetica (Posteriore).
H.B.

Sigle par ricognossi tal mont protestant une glesie di Confession Elvetiche (calviniscj).
Dal todesc Helvetisches Bechenntnis.
Los Angeles

**Los Angeles** (spes in curt L.A.) al è une citât dai Stâts Unîts di Americhe logade tal stât de Californie, su la cueste pacifiche, uns 150 chilometris a nord de frontiere cul Messic.

Par numar di abitants, Los Angeles e je la seconde citât plui grande dai Stâts Unîts dopo di Gnove York. Inte sô aree metropolitane a vivin cirche 16 milions di personis. Come superficie, e je la prime citât de Americhe setentrionâl e une des plui grandis in dut al mont; di nord a sud, si estint par 100 chilometris. E fo une des primis citâts caraterizadis de urbanizazion di grandis areis cun cjasis unifamiliâts, robe che e à provocât il disvilup di une grandonone rêt di autostradis, e di un mont a misure di machine. E je une citât un grum famose e visitade; un dai puescj plui cognossûts al è il cuartîr di Hollywood, la scune de industrie dal cine merecan.
Amsterdam

**Amsterdam** e je la capitâl dai Paîs Bas (ancje se la sede dal guvier si cjate a Den Haag). E je logade tal Ovest dal paîs, a 20 km dal Mâr dal Nord e su lis rivis dal IJ. Dal pont di viste aministratîf, e fâs part de provincie de Olande setentrionâl.

E je la citât plui grande dal paîs, impuartant centri culturâl e finanziari; e costituìs il nucli nord dal Randstad.

Il non al ven di Amstel dam, ven a stâi dighe sul flum Amsterdam. Nassude come paisut di pescjadôrs tal XII secul, e deventà un centri impuartant pe finance, il cumierç e i diamants. Vuê e je ancje une mete turistiche, pai siei museus (Rijksmuseum, Van Gogh museum), il distret a lûs rossis, i coffee shop e i tancj cjanâi, tant che e ven clamade "la Vignesie dal nord".

## Leams esternis

*   Il sît uficiâl

* Dutch News in English